b'\n_START_ARTICLE_\nO \xc5\xbeivljenju, vesolju in sploh vsem\n_START_SECTION_\nKratka vsebina\n_START_PARAGRAPH_\nArthur Dent in Ford Prefect se na zemlji lo\xc4\x8dita. Arthur ostane v svoji votlini, Ford pa se odpravi raziskovat. Ford se \xc4\x8dez pet let vrne in z Arthurjem odkrijeta \xc4\x8desterfildsko zofo, ki ju prestavi na igri\xc5\xa1\xc4\x8de za kriket dva milijona let pozneje. Tam sre\xc4\x8data Slartibartfasta, ki se je trudil ukrasti Pepel kriketskega \xc4\x8doka. Vmes so se na igri\xc5\xa1\xc4\x8du pojavili roboti, ki so ravno tako posku\xc5\xa1ali odnesti Pepel. S Slartibartfastovo ladjo, ki je delovala na bistromati\xc4\x8dni pogon in je bila v kajtebri\xc5\xbenem polju, sta od\xc5\xa1la z zemlje. Slartibartfast jima je razlo\xc5\xbeil problem krikkit\xc5\xa1kih vojn. Ko so se kon\xc4\x8dale, so cel planet zaklenili v ovojnico, zdaj pa je njihova poslednja ladja izven ovoja iskala klju\xc4\x8d, da bi ga odklenila. Del tega klju\xc4\x8da je sestavljal tudi pogon Zlatega srca. Ko so pri\xc5\xa1li ponj, so s sabo odpeljali \xc5\xa1e Zaphoda Beeblebroxa, Marvin pa jim je prepre\xc4\x8dil da bi ga ubili. Ta\xc4\x8das posku\xc5\xa1a Slartibartfast z Arthurjem in Fordom krikkit\xc5\xa1kim robotom prepre\xc4\x8diti, da bi na neki zabavi dobili \xc5\xa1e zadnji del klju\xc4\x8da, vendar jim to ne uspe, sre\xc4\x8dajo pa Trillian. Na Krikkit pridejo prepozno in so le \xc5\xa1e pri\xc4\x8da temu, kako ladja odklene ovojnico. Takrat se jim pridru\xc5\xbei Zaphod, ki je kot edini v zgodovini pre\xc5\xbeivel napad krikkit\xc5\xa1kih robotov. Nato se odpravijo na Krikkit, kjer sre\xc4\x8dajo doma\xc4\x8dine, ki jih odpeljejo k svojim voditeljem. Tam ugotovijo, da bomba, ki jo ho\xc4\x8dejo spro\xc5\xbeiti na Krikkitu in bi uni\xc4\x8dila celo vesolje, tako in tako ne deluje. K hitremu razvoju Krikkita pa je pripomogel predvsem ra\xc4\x8dunalnik, ki je po planetu \xc5\xa1iril sovra\xc5\xbenost, da pa so bili roboti zamorjeni in Zaphoda niso ubili, so \xc5\xa1le zasluge predvsem Marvinu.'